ב-12 באוקטובר 2018, נודע שמרטינז חתם על חוזה ב-WWE, כשישה ימים לאחר מכן הוא הוכרז כאחד הכישרונות שהוחתמו בארגון הפיתוח, NXT. ב-5 בדצמבר, מרטינז ערך את קרב הבכורה שלו בהפסד למאט רידל. ב-15 באפריל 2019, שם הבמה שלו שונה לדמיאן פריסט. ב-19 ביוני, פריסט רשם את הופעת הבכורה המחודשת שלו תחת שם במה זה, כשניצח את ראול מנדוזה. ב-10 ביולי, פריסט המשיך את רצף הניצחונות שלו לאחר שגבר על מתאבק בשם בלאנקו לוקו. שבועיים לאחר מכן, פריסט רשם ניצחון חשוב על קית' לי. ב-21 באוגוסט, פריסט ניצח את מנסור. ב-11 בספטמבר, פריסט גבר על בואה. ב-2 באוקטובר, לאחר ניצחונו של פיט דאן על דני בורץ', פריסט תקף את דאן ובכך החל בפיוד נגדו. שבועיים לאחר מכן, פריסט ניצח את דאן, אך ב-6 בנובמבר מרטינז הפסיד לו בהכנעה. באירוע , שנערך ב-23 בנובמבר, פריסט השתתף בקרב משולש נגד פיט דאן וקיליאן דיין אשר קבע את הטוען לכתר לאליפות ה-NXT באירוע סדרת ההישרדות, שבסופו דאן ניצח. לילה לאחר מכן באירוע סדרת ההישרדות, שנערך ב-24 בנובמבר, קבוצת NXT (תומאסו צ'אמפה, קית' לי, מאט רידל, דמיאן פריסט ווולטר) התחרתה נגד קבוצת סמאקדאון (רומן ריינס, מוסטפא עלי, ברון סטרומן, המלך קורבין ושורטי ג'י) וקבוצת Raw (סת' רולינס, רנדי אורטון, קווין אואנס, ריקושט ודרו מקינטייר) בקרב הדחות גברים משולש, שבסופו קבוצת סמאקדאון ניצחה. ב-18 בדצמבר, פריסט גבר על קיליאן דיין. שבוע לאחר מכן, פריסט וטוני ניס הפסידו בקרב זוגות לקית' לי וליאו ראש. ב-8 בינואר 2020, פריסט התחרה בקרב מרובע נגד קמרון גריימס, דומיניק דיג'אקוביק וקית' לי אשר קבע את הטוען לכתר לאליפות צפון אמריקה של NXT, שבסופו לי ניצח. ב-29 בינואר, פריסט קטע את נאום הזכייה של קית' לי באליפות צפון אמריקה של NXT, כשאמר שהוא "אוהב לקחת דברים", ואף ביטא את רצונו לקחת את אליפות זו מלי. לעומת זאת, דומיניק דיג'אקוביק הודיע שגם הוא מעוניין בתואר זה, עד שלבסוף קרב בין השניים התקיים; בקרב זה פריסט הפסיד לדיג'אקוביק. ב-1 באפריל, פריסט כשל בניסיונו לזכות באליפות צפון אמריקה של NXT בקרב משולש אשר כלל בנוסף את דומיניק דיג'אקוביק, שבסופו קית' לי ניצח והגן על התואר בהצלחה. פריסט קיבל הזדמנות נוסף להתמודד על התואר מול קית' לי ב-29 באפריל, לעומת זאת, הוא הפסיד בקרב זה.
אלוף צפון אמריקה של NXT ומגוון פיודים (2020–2021).
ב-22 באפריל בתוכנית NXT, פין באלור היה אמור להתמודד בקרב מול ולווטין דרים, אך הוא הותקף מוקדם יותר בחדר ההלבשה על ידי זהות אדם מסתורית. ב-6 במאי, באלור הודיע שהוא ינקום בתוקפו על מעשיו, ובזמן שדיבר נקלע לעימות עם קמרון גריימס. עימות זה הוביל לקיום קרב בין השניים בשבוע לאחר מכן. במהלך קרב זה, פריסט תקף את רגלו של באלור בעזרת אלה מתקפלת בזמן שהשופט לא ראה זאת. תקיפה זו איפשרה לגריימס לנצח בקרב. לאחר הקרב, פריסט הודה שהוא התוקף המסתורי שתקף את באלור שלושה שבועות קודם לכן. באירוע , שנערך ב-7 ביוני, פריסט התמודד מול פין באלור בקרב יחידים, שבו פריסט נחל הפסד ונוצח בידי באלור. ב-17 ביוני, פריסט גבר על קיליאן דיין. שבוע לאחר מכן, פריסט הפסיד לקמרון גריימס, זאת לאחר שהאחרון פצע את פריסט שעה לפני קיום הקרב. ב-15 ביולי, פריסט גבר על גריימס בקרב החוזר ביניהם. ב-5 באוגוסט, פריסט ניצח את אוני לורקאן ורידג' הולנד בקרב משולש אשר קבע את זהות המעפיל לקרב הסולם על אליפות צפון אמריקה של NXT באירוע NXT TakeOver XXX. שבוע לאחר מכן, פריסט נחל הפסד לברונסון ריד. באירוע NXT TakeOver XXX, שנערך ב-22 באוגוסט, פריסט גבר על ברונסון ריד, קמרון גריימס, ג'וני גרגאנו וולווטין דרים בקרב סולם מחומש וזכה באליפות צפון אמריקה של NXT. ב-16 בספטמבר, פריסט הגן בהצלחה על תוארו נגד טימותי טאצ'ר. שבוע לאחר מכן, הוא רשם ניצחון על אוסטין ת'יאורי בקרב שאינו היה על התואר. באירוע NXT TakeOver 31, שנערך ב-4 באוקטובר, פריסט רשם הגנה מוצלחת על אליפות צפון אמריקה לאחר שניצח את ג'וני גרגאנו. ב-14 באוקטובר, פריסט שמר פעם נוספת על התואר לאחר שגבר על דקסטר לומיס; מנגד, לאחר הקרב, הוא הותקף על ידי ג'וני גרגאנו. לעומת זאת, הוא איבד את התואר לג'וני גרגאנו בספיישל NXT Halloween Havoc, שנערך ב-28 באוקטובר. באירוע , שנערך ב-6 בדצמבר, פריסט כשל בניסיונו להשיב אליו את אליפות צפון אמריקה לאחר שהפסיד בקרב משולש אשר כלל את האלוף, ליאון ראף, ואת ג'וני גרגאנו, שזכה בסופו של דבר בתואר. ב-9 בדצמבר, פריסט ייחל לנקום על כך שהותקף בידי אוסטין ת'יאורי באירוע WarGames. לעומת זאת, הוא הותקף מאחור על ידי קאריון קרוס, שביצע את חזרתו מפציעה. שבוע לאחר מכן בתוכנית, קרוס איתגר את פריסט לקרב ביניהם בפרק הספיישל NXT New Year's Evil. בספיישל זה, שנערך ב-6 בינואר 2021, פריסט נוצח על ידי קרוס בקרב שהסתמן כקרב האחרון של פריסט ב-NXT.
הרוסטר הראשי (2021–היום).
באירוע הרויאל ראמבל, שנערך ב-31 בינואר 2021, פריסט התחרה בקרב הרויאל ראמבל המסורתי, כשנכנס לקרב כמספר ה-14, הספיק להדיח את אליאס, המיז, ג'ון מוריסון וקיין, אך הודח על ידי בובי לאשלי. לילה לאחר מכן בפרק של התוכנית "Raw", הוא ערך את קרב היחידים הראשון שלו ברוסטר הראשי מול המיז כאשר הוא היה מעורב בעלילה של הזמר הלטיני באד באני עם המיז ומוריסון. בקרב זה, הוא ניצח את המיז ורשם ניצחון בכורה ברוסטר הראשי. ב-8 וב-22 בפברואר, פריסט רשם ניצחונות בקרבות יחידים על אנג'ל גרזה. ב-1 במרץ, פריסט ניצח את אליאס. שבועיים לאחר מכן, פריסט גבר על ג'קסון רייקר. ב-12 באפריל, פריסט הפסיד למיז וג'ון מוריסון בקרב האנדיקאפ 2 נגד 1. שבוע לאחר מכן, פריסט ניצח את המיז. ב-10 במאי, פריסט ניצח את ג'ון מוריסון. באירוע רסלמניה באקלאש, שנערך ב-16 במאי, פריסט גבר על המיז בקרב חוטבי עצים. לילה לאחר מכן, הוא ניצח את שותפו, מוריסון, באותו סוג קרב. ב-26 ביולי בפרק של התוכנית "Raw", פריסט גבר על שיימוס בקרב שאינו היה על אליפות ארצות הברית של האחרון. שבוע לאחר מכן בתוכנית, הוא רשם ניצחון נוסף, הפעם על ג'ון מוריסון; לאחר הקרב, הוא הותקף על ידי שיימוס עד שריקושט נחלץ לעזרתו וכתוצאה מכך הוחלט לקיים קרב זוגות בין פריסט וריקושט לשיימוס ומוריסון. גם בקרב זה, פריסט היה בצד המנצח. ב-9 באוגוסט בפרק של התוכנית "Raw", פריסט ניצח בקרב יחידים את ג'ון מוריסון. באירוע סאמרסלאם, שנערך ב-21 באוגוסט, פריסט ניצח את שיימוס וזכה באליפות ארצות הברית. ב-30 באוגוסט בפרק של התוכנית "Raw", פריסט ניצח בקרב משולש את דרו מקינטייר ואת האלוף לשעבר, שיימוס, קרב שבו פריסט הצמיד לניצחון את מקינטייר. ב-13 בספטמבר בפרק של התוכנית "Raw", פריסט הגן בהצלחה על אליפות ארצות הברית מול ג'ף הארדי. באירוע חוקי אקסטרים, שנערך ב-26 בספטמבר, פריסט הגן בהצלחה על התואר בקרב משולש מול ג'ף הארדי ושיימוס. לילה לאחר מכן בפרק של התוכנית "Raw", פריסט הגן בהצלחה על תוארו פעם נוספת מול שיימוס, הפעם במסגרת קרב ללא פסילות וללא ספירות חוץ. במופע המקדים לאירוע סדרת ההישרדות, שנערך ב-21 בנובמבר, פריסט הפסיד בקרב אלוף נגד אלוף לאלוף הבין יבשתי, שינסקה נקאמורה כתוצאה מפסילה. ב-1 בנובמבר בפרק של התוכנית "Raw", פריסט ניצח את טי-באר בקרב ללא פסילות שלא היה על חגורת האליפות של פריסט. ב-22 וב-29 בנובמבר וב-6 בדצמבר בפרקי התוכנית "Raw", פריסט הגן בהצלחה על תוארו בקרבות יחידים מול סמי זיין, אפולו קרוז ורוברט רוד, בהתאמה. ב-3 בינואר 2022 בפרק של התוכנית "Raw", פריסט הגן בהצלחה על חגורת האליפות מול דולף זיגלר. ב-17 בינואר בפרק של התוכנית "Raw", פריסט הפסיד לקווין אואנס בקרב שאינו היה על תוארו לאחר שאואנס זייף פציעה. שבוע לאחר מכן, פריסט הגן על תוארו מול אותו אואנס בקרב שבו הפסיד כתוצאה מפסילה; לעומת זאת, פריסט שמר על התואר, מכיוון שחגורת אליפות לא יכולה להחליף ידיים כתוצאה מפסילה. ב-7 בפברואר, פריסט הפסיד ל-AJ סטיילס בקרב שאינו היה על תוארו. שבוע לאחר מכן, בקרב חוזר שהיה הפעם על התואר, פריסט גבר על סטיילס. ב-28 בפברואר, פריסט הפסיד את התואר לפין באלור; לאחר הקרב, פריסט תקף את האלוף החדש וביצע את מעברו לדמות הרעה. באירוע גיהנום בכלוב, שנערך ב-5 ביוני, פריסט, אדג' וריאה ריפלי ניצחו את AJ סטיילס, פין באלור וליב מורגן.
מספרים (שיר)
מספרים הוא שיר שנכתב הולחן ובוצע על ידי להקת הדג נחש. השיר נכלל באלבומה השני של הלהקה, לזוז, שיצא לאור בשנת 2003.
רקע.
השיר יצא כסינגל הראשון של האלבום לזוז. האלבום הוקלט באפריל-מאי 2002, ויצא שנה לאחר מכן. "מספרים" רווי במסרים חברתיים ופוליטיים כמשתקף משירי הלהקה בכלל ובאלבום זה בפרט. בשיר מוזכרים מספרים שונים תוך התייחסות למשמעותם, ונמתחת ביקורת על המצב בישראל. בשיר התייחסות לתקופה בה נכתב, שכללה את האינתיפאדה השנייה, ומשבר כלכלי במדינת ישראל על רקע המצב המדיני ולאחר פיצוץ בועת ההיטק.
במצעד הפזמונים העברי השנתי לשנת התשס"ג (2003) של רשת ג' הגיע השיר למקום ה-38.
תוכן השיר.
בבית הראשון מזכיר הדובר על פי סדר את המספרים מאחת עד עשר. לכל מספר התייחסות שונה:
אחד הוא מספר המדינות בין נהר הירדן לים (הים התיכון), כשהכוונה היא למדינת ישראל.
שניים, לפי הדובר הוא מספר המדינות שיהיו כאן, כאשר הכוונה היא להקמת מדינה פלסטינית לצד מדינת ישראל, כמשתקף מפתרון שתי מדינות לשני עמים.
הדובר מזכיר את הזמן שבו שירת בצה"ל (שלוש שנים וארבעה חודשים).